**Kazašské národné futsalové družstvo mužov** je národné družstvo mužov, ktoré reprezentuje Kazachstan v medzinárodných futsalových súťažiach a priateľských zápasoch. Funguje pod záštitou *Kazakstannyh Futbol Federacijasy* (KFF). Svoj prvý zápas odohralo v roku 1996, Iránu podľahlo v ázijskej kvalifikácii na MS 1996 vysoko 2 : 14. V októbri 2021 mu patrilo vo svetovom futsalovom rebríčku 6. miesto.

Vrcholné podujatia
------------------

Na majstrovstvách sveta FIFA sa kazašskému družstvu podarilo kvalifikovať trikrát, prvýkrát v roku 2000. Na MS, ktoré sa konali v Guatemale, sa kvalifikovalo ako strieborný tím z majstrovstiev Ázie 2000. Na samotných MS však v základnej skupine prehralo všetky 3 zápasy; najtesnejšie s domácou Guatemalou 5 : 6. Z európskych kvalifikácií neskôr nepostúpilo. V európskej kvalifikácii na MS 2012 nepostúpilo z kvalifikačnej skupiny 7, keď v nej skončilo posledné za Ruskom, Maďarskom a Lotyšskom. O štyri roky neskôr vyhralo svoju kvalifikačnú skupinu a druhýkrát sa kvalifikovalo na záverečný turnaj. Ten sa konal v Kolumbii a kazašské družstvo sa na ňom prebojovalo do osemfinále, v ktorom prehralo so Španielskom. Na treťom turnaji v roku 2021 sa prebojovalo až do semifinále, kde prehralo s neskorším víťazom z Portugalska a potom v zápase o bronz s Brazíliou a obsadilo konečné 4. miesto.

Kazachstan sa zúčastnil 3 ázijských šampionátov. Na prvých dvoch dosiahol svoje najväčšie úspechy. V roku 1999 v Malajzii skončil bronzový, keď v boji o 3. miesto zdolal Japonsko 3 : 2 po predĺžení. A v roku 2000 v Thajsku po výhre vo svojej základnej skupine a postupe cez Japonsko v semifinále skončil strieborný, keď vo finále podľahol najúspešnejšiemu ázijskému družstvu – Iránu 1 : 4. V roku 2001 v Iráne síce vyhral svoju základnú skupinu, vo štvrťfinále ale podľahol po penaltovom rozstrele Japonsku.

V roku 2002 sa Kazašská futbalová federácia presídlila z AFC do UEFA, a kazašský tím si musel postup na európskej kontinentálny šampionát vybojovávať v kvalifikácii. V nasledujúcej v roku 2003 ešte nenastúpil a v kvalifikácii na ME 2005 skončil už v predkvalifikácii. Na ďalších dvoch z predkvalifikácie už postúpil, ale v kvalifikačných skupinách skončil zhodne na nepostupovom 3. mieste. V kvalifikácii na ME 2012 bol Kazachstan prvýkrát nasadený už do hlavnej kvalifikácie, v nej však skončil rovnako ako predtým –  na 3. mieste za postupujúcim Španielskom a Azerbajdžanom. Rovnako dopadol aj o 2 roky neskôr v lotyšskej skupine hlavnej kvalifikácie a len tesne mu unikol postup do baráže o postup na ME. Na európsky šampionát postúpilo prvýkrát v roku 2016 a hneď pri svojom prvom štarte prekvapujúco získalo bronz, keď v zápase o 3. miesto zvíťazilo nad družstvom hostiteľskej krajiny zo Srbska. O dva roky neskôr v Slovinsku skončilo na 4. mieste, keď v zápase o bronz prehralo s Ruskom.

Výsledky
--------

Majstrovstvá sveta FIFA

| Rok | Z | V | R | P | Skóre | +/− | Umiestenie |
| --- | --- | --- | --- | --- | --- | --- | --- |
| MS 1989 | *nezúčastnilo sa kvalifikácie* |
| MS 1992 | *nezúčastnilo sa kvalifikácie* |
| MS 1996 | *nekvalifikovalo sa* |
| Guatemala MS 2000 | 3 | 0 | 0 | 3 | 8 : 24 | −16 | základná skupina |
| MS 2004 | *nekvalifikovalo sa* |
| MS 2008 | *nekvalifikovalo sa* |
| MS 2012 | *nekvalifikovalo sa* |
| Kolumbia MS 2016 | 4 | 2 | 0 | 2 | 15 : 7 | +8 | osemfinále |
| Litva MS 2021 | 7 | 4 | 2 | 1 | 24 : 11 | +13 | 4. miesto |

Majstrovstvá Ázie

| Rok | Z | V | R | P | Skóre | +/− | Umiestenie |
| --- | --- | --- | --- | --- | --- | --- | --- |
| Malajzia 1999 | 5 | 3 | 0 | 2 | 17 : 18 | −1 |  **3. miesto** |
| Thajsko 2000 | 5 | 3 | 1 | 1 | 36 : 16 | +20 |  **2. miesto** |
| Irán 2001 | 5 | 3 | 1 | 1 | 28 : 13 | +15 | štvrťfinále |

Majstrovstvá Európy UEFA

| Rok | Z | V | R | P | Skóre | +/− | Umiestenie |
| --- | --- | --- | --- | --- | --- | --- | --- |
| Taliansko ME 2003 | *nezúčastnilo sa kvalifikácie* |
| Česko ME 2005 | *nekvalifikovalo sa* |
| Portugalsko ME 2007 | *nekvalifikovalo sa* |
| Maďarsko ME 2010 | *nekvalifikovalo sa* |
| Chorvátsko ME 2012 | *nekvalifikovalo sa* |
| Belgicko ME 2014 | *nekvalifikovalo sa* |
| Srbsko ME 2016 | 5 | 3 | 0 | 2 | 18 : 13 | +5 |  **3. miesto** |
| Slovinsko ME 2018 | 5 | 2 | 1 | 2 | 14 : 9 | +5 | 4. miesto |

Referencie
----------

1. ↑   *World Ranking* [online]. futsalworldranking.be, 07.10.2021, [cit. 2021-10-07]. Rebríček FIFA Dostupné online. (po anglicky)

Pozri aj
--------

* Kazašské národné futbalové mužstvo

Externé odkazy
--------------

* Oficiálna stránka Kazakstannyh Futbol Federacijasy (po kazašsky)/(po rusky)/(po anglicky)

Zdroje
------

* Zápasy družstva na futsalplanet.com (po anglicky)
* Kazašské družstvo na MS 2021 na stránke Medzinárodnej futbalovej federácie (po anglicky)
* Kazašské družstvo na ME 2016 na stránke Európskej futbalovej únie (po anglicky)

| * z
* d
* u
 Európske národné futsalové družstvá (UEFA)  |
| --- |
| Muži | 
* Albánsko
* Andorra
* Anglicko
* Arménsko
* Azerbajdžan
* Belgicko
* Bielorusko
* Bosna a Hercegovina
* Bulharsko
* Cyprus
* Česko
* Čierna Hora
* Dánsko
* Estónsko
* Faerské ostrovy
* Fínsko
* Francúzsko
* Gibraltár
* Grécko
* Gruzínsko
* Holandsko
* Chorvátsko
* Írsko
* Island
* Izrael
* Kazachstan
* Litva
* Lotyšsko
* Luxembursko
* Macedónsko
* Maďarsko
* Malta
* Moldavsko
* Nemecko
* Nórsko
* Poľsko
* Portugalsko
* Rakúsko
* Rumunsko
* Rusko
* San Maríno
* Severné Írsko
* Slovensko
* Slovinsko
* Srbsko
* Škótsko
* Španielsko
* Švajčiarsko
* Švédsko
* Taliansko
* Turecko
* Ukrajina
* Wales

Zaniknuté
Česko-Slovensko
Juhoslávia
Sovietsky zväz / SNŠ
 |
| Ženy | 
* Arménsko
* Azerbajdžan
* Belgicko
* Česko
* Fínsko
* Holandsko
* Maďarsko
* Poľsko
* Portugalsko
* Rusko
* Slovensko
* Španielsko
* Švédsko
* Taliansko
* Turecko
* Ukrajina

 |